SET พลิกปิดลบเกือบ 13 จุด ตามตปท. หลังสงครามการค้าสหรัฐฯ-คู่ค้ายังระอุ
SET พลิกปิดลบเกือบ 13 จุด ตามตปท. หลังสงครามการค้าสหรัฐฯ-คู่ค้ายังระอุ โดยดัชนีปิดตลาดวันนี้ ที่ระดับ 1,622.28 จุด ลบ 12.70 จุด หรือ 0.78% มูลค่าการซื้อขาย 4.41 หมื่นล้านบาท
25 มิ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,622.28 จุด ลบ 12.70 จุด หรือ 0.78% มูลค่าการซื้อขาย 4.41 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้ปรับตัวลดตามตลาดฯในภูมิภาคเอเชียที่ปรับตัวลดลงเป็นส่วนใหญ่ในวันนี้ จากความกังวลเกี่ยวกับประเด็นสงครามทางการค้าระหว่างสหรัฐฯและประเทศคู่ค้า ที่ยังคงระอุอย่างต่อเนื่อง
อย่างไรก็ตาม ในการซื้อขายภาคเช้าในวันนี้ ดัชนีฯมีการปรับตัวเพิ่มขึ้นโดยมีกลุ่มพลังงาน (น้ำมัน) เป็นหลัก จากประเด็นผลประชุมกลุ่มประเทศผู้ส่งออกน้ำมัน (โอเปก) ที่มีมติเพิ่มกำลังการผลิต แต่ไม่ระบุปริมาณชัดเจน
สำหรับแนวโน้มภาวะตลาดฯในวันพรุ่งนี้ (26 มิ.ย.) คาดว่าตลาดฯจะยังคงอยู่ในแนวลบ ทั้งนี้มองว่าภาพรวมขึ้นอยู่กับภาวะต่างประเทศ พร้อมให้แนวรับที่ 1,600 จุด แนวต้านที่ 1,634 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,163.64 ล้านบาท ปิดที่ 48 บาท ราคาไม่เปลี่ยนแปลง
SCB มูลค่าการซื้อขาย 2,380.90 ล้านบาท ปิดที่ 124 บาท ลดลง 4.50 บาท
PTTGC มูลค่าการซื้อขาย 2,220.84 ล้านบาท ปิดที่ 78 บาท ลดลง 3.25 บาท
PTTEP มูลค่าการซื้อขาย 1,852.54 ล้านบาท ปิดที่ 131.50 บาท เพิ่มขึ้น 2 บาท
CPALL มูลค่าการซื้อขาย 1,807.38 ล้านบาท ปิดที่ 75.25 บาท ลดลง 2 บาท
 
ตลาดหุ้นเอเชีย
